La Liga 1996/1997.
La Liga 1996/97. je bila 66. sezona nogometnog nacionalnog prvenstva Španije. Sezona je počela 31. augusta 1996. a završila 23. juna 1997. U sezoni je učestvovalo 22 ekipe. Nakon završenog prvenstva Real Madrid je 27. put u svojoj historiji osvojio prvenstvo sa dva poena više od drugoplasirane Barcelone. Rayo Vallecano, Extremadura, Sevilla, Hércules i Logroñés su na kraju sezone ispali iz lige. U cjelokupnoj sezoni je ukupno odigrano 462 utakmice te postignut 1.271 gol što je iznosilo 2.75 datih golova po utakmici. Najefikasnija ekipa lige je bila Barcelona. Ronaldo, nogometaš Barcelone je bio najbolji strijelac lige sa 34 postignuta gola.